Happier Than Ever
„Happier Than Ever“ — amerikalik qoʻshiqchi va qoʻshiq muallifi Billie Eilishning qoʻshigʻi. U buni prodyuser Finneas O'Connell bilan yozgan. „Happier Than Ever“ qoʻshigʻi soul, emo va pop-punk va jazz elementlaridan iborat Eilishning avvalgi zaharli munosabatlarga boʻlgan gʻazabi haqida. Eilish qoʻshiqning soʻnggi soʻzlarini qichqirib ijro etadi. Tarona 2021-yil 30-iyulda Darkroom va Interscope Records orqali Billiening ikkinchi studiyaviy albomi „Happier Than Ever“ ning oltinchi singli sifatida chiqarildi. Chiqarilgandan soʻng, koʻplab musiqa jurnalistlari va Eilish muxlislari albomning eng yorqin qismi sifatida „Happier Than Ever“ ni olqishladilar. Tanqidchilar Eilishning vokal ijrosi va rok bilan ishlangan prodyuserlik ishini maqtashdi. Bu onlayn roʻyxatlarga uning eng yaxshi qoʻshiqlaridan biri sifatida kiritilgan. U AQShning Billboard Hot 100 va Global 200 chartlarida mos ravishda 11 va 6-o‘rinlarni egalladi. Eilish qoʻshiqni ijro etgan 64-yillik Grammy mukofotlari marosimida u toʻrtta nominatsiyaga sazovor boʻldi. „Happier Than Ever“ 2022 yil MTV Video Music Awards marosimida „Yil qoʻshigʻi“ mukofotini qoʻlga kiritdi. „Happier Than Ever“ qo‘shig‘iga klip taqdimoti albom chiqqan kunning o‘zida bo‘lib o‘tdi. Unda Eilish telefon orqali kim bilandir gaplashadi, shundan so‘ng u tomga chiqib, yomg‘ir ostida raqsga tushadi. U qoʻshiqni Jimmy Fallon ishtirokidagi „Tonight Show“ kabi telekoʻrsatuvlarda va 2022-yilda Coachella va Glastonbury festivallarida jonli ijro etdi.